ประกาศการท่าเรือแห่งประเทศไทย เรื่อง การเรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง

ประกาศการท่าเรือแห่งประเทศไทย
ประกาศการท่าเรือแห่งประเทศไทย
เรื่อง
การเรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง[๑]
 

ตามประกาศการท่าเรือแห่งประเทศไทย
เรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง นั้น
เพื่อให้สอดคล้องกับสถานการณ์ปัจจุบัน อาศัยอำนาจตามความในมาตรา ๓๒ (๒)
แห่งพระราชบัญญัติการท่าเรือแห่งประเทศไทย พ.ศ. ๒๔๙๔ ประกอบกับข้อ ๔ และข้อ ๑๓ ของระเบียบ
การท่าเรือแห่งประเทศไทย ว่าด้วยการใช้ท่าเรือบริการและความสะดวกต่างๆ พ.ศ. ๒๕๔๔ จึงให้ดำเนินการดังนี้

๑. ยกเลิกประกาศการท่าเรือแห่งประเทศไทย
ลงวันที่ ๔ ตุลาคม ๒๕๔๙ เรื่อง
การเรียกเก็บค่าธรรมเนียมพิเศษการใช้น้ำมันของการให้บริการเรือลากจูง
และประกาศการท่าเรือแห่งประเทศไทย ลงวันที่ ๑๓ มีนาคม ๒๕๕๐ เรื่อง
การเรียกเก็บค่าธรรมเนียมพิเศษการใช้น้ำมันของการให้บริการเรือลากจูง (ฉบับที่ ๒)

๒. กำหนดอัตราค่าธรรมเนียมพิเศษการใช้น้ำมันของการให้บริการเรือลากจูง
(ไม่รวมภาษีมูลค่าเพิ่ม) โดยให้มีผลตั้งแต่วันที่ ๑ ตุลาคม ๒๕๕๐ ดังนี้
๒.๑ ท่าเรือกรุงเทพ
๒.๑.๑ เรือลากจูงต่ำกว่า ๒,๐๐๐
แรงม้า ๔๗๒ บาท/ชั่วโมง
๒.๑.๒ เรือลากจูงตั้งแต่ ๒,๐๐๐
แรงม้าขึ้นไป ๑,๐๓๔ บาท/ชั่วโมง
๒.๒ ท่าเรือแหลมฉบัง ๑,๓๖๙
บาท/ชั่วโมง

๓. อัตราค่าธรรมเนียมพิเศษตามข้อ
๒ กรณีเศษของชั่วโมงไม่ถึง ๓๐ นาที คิด ๓๐ นาทีและหากเกิน ๓๐ นาที
แต่ไม่ถึงหนึ่งชั่วโมงคิดหนึ่งชั่วโมง

๔. การท่าเรือแห่งประเทศไทยจะทบทวนอัตราค่าธรรมเนียมตามข้อ
๒ ทุกวันที่ ๑ เมษายนและวันที่ ๑ ตุลาคมของทุกปี
ซึ่งใช้ผลต่างของราคาน้ำมันดีเซลของบริษัท ปตท. จำกัด (มหาชน) ระหว่างราคาเฉลี่ยในระยะเวลา
๖ เดือนที่ผ่านมาเปรียบเทียบกับราคาเฉลี่ยทั้งปีของปี ๒๕๔๗
และจะปรับปรุงในกรณีที่ผลการคำนวณอัตราค่าธรรมเนียมมีการเปลี่ยนแปลงเกินกว่าร้อยละ
๕


ประกาศ
ณ วันที่ ๑๐ กันยายน พ.ศ. ๒๕๕๐
สุนิดา
สกุลรัตนะ
ผู้อำนวยการ
การท่าเรือแห่งประเทศไทย
หมายเหตุ
:- เหตุผลในการออกประกาศฉบับนี้ คือ
เนื่องจากราคาน้ำมันเชื้อเพลิงได้ปรับสูงขึ้นอย่างต่อเนื่องเป็นผลกระทบต่อต้นทุนกิจการขนส่งทุกประเภท
และการประกอบการท่าของกิจการท่าเรือทั้งภาครัฐ และเอกชนทั้งส่วนท่าเรือกรุงเทพ
ท่าเรือแหลมฉบังโดยตรง โดยเฉพาะอย่างยิ่งการให้บริการเรือลากจูง
ซึ่งมีต้นทุนค่าใช้จ่ายน้ำมันเชื้อเพลิงในอัตราสูง
และผู้ประกอบการเอกชนไม่สามารถรองรับภาวะการขาดทุนได้การท่าเรือแห่งประเทศไทยจึงพิจารณาดำเนินการออกประกาศการท่าเรือฯ
ฉบับนี้




















ปริยานุช/ผู้จัดทำ
๘
ตุลาคม ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๑๓๗ ง/หน้า ๑๘/๒๖ กันยายน ๒๕๕๐